### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.

Venstres byrådsgruppe og Helle Andreasen henholdte sig til Venstres ændringsforslag.

### Resumé

Udgangspunktet for denne indstilling er ændringsforslag fra Venstre til sag 1: Svar på forslag fra S om indsats mod tabt trivsel og læring på byrådsmødet d. 24. marts 2021.

Byrådsindstillingen vedrørende de kommunale midler til indsatser mod tabt trivsel og læring (16 mio. kr.) blev vedtaget, og midlerne er fordelt. Der vil derfor skulle afsættes nye midler til ændringsforslaget. Der er ikke frie midler i Børn og Unge, der kan tilgå formålet. Det indstilles, at forslaget ikke vedtages. Partierne kan fremsende et budgetforslag herom til budgetdrøftelserne.

Ændringsforslaget fra Venstre indebærer, at en mindre del af de i alt 16 millioner kroner i den kommunalt afsatte trivselspakke i stedet anvendes som en økonomisk støtte til de skoler, der har valgt klassesammenlægninger af økonomiske hensyn. Dette vil give eleverne et år mere i den samme klasse og dermed alt andet lige udskyde klassesammenlægning et år.

Kompetencen til at sammenlægge klasser ligger jævnfør folkeskoleloven hos skolelederen inden for de principper, som skolebestyrelsen fastsætter. Når skolerne i dag beslutter, hvor mange klasser, der skal oprettes på de enkelte trin, sker det ud fra en vurdering af elevtallet, skolens samlede økonomi, faglige og pædagogiske overvejelser mv. Det er derfor vurderingen, at ændringsforslaget vil afvige fra disse principper.

### Indstilling

Det indstilles:

1) at ændringsforslaget fra Venstre ikke vedtages

### Sagens forløb

10-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-06-2021 Magistraten

Fremsendes til [adresse] med bemærkning, at Magistraten i mødet den 14. juni 2021 anbefaler, at byrådet tiltræder Magistratsafdelingen for Børn og Unges indstilling af 25. maj 2021.

Signe Lauritsen henholdt sig til Venstres byrådsgruppes ændringsforslag.

 22-06-2021 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.

Venstres byrådsgruppe og Helle Andreasen henholdte sig til Venstres ændringsforslag.